钦定古今图书集成/理学汇编/学行典/第237卷 > 范元之
## 钦定古今图书集成/理学汇编/学行典/第237卷 > 范元之

按《衢州府志》：“范元之父子登第，十二世为郡守，素贫，
笃志读书。盛暑浴于水边，拾得金银一袋于岸，归谓
其子曰：‘世人以财为命，万一彼失此者，自经于沟壑，
枉丧性命，将如之何’？翌旦，父子携金于岸待之，果有
一妇悲号而至。元之诘其故，曰：‘夫坐狱当死，易田得
金，至此失之’。元之即以还之。是年，其室产灵芝数茎”，
光彩焕然，人知其为祥瑞也。明年，父子果登第。历十
二世，皆为郡守。